text: әділбек рыскелдіұлы жақсыбеков (26 шілде 1954, бөрлі, қарабалық ауданы, қостанай облысы, қазақ кср) қазақстан мемлекеттік қайраткері, 2016–2018 жылдары қазақстан президенті әкімшілігінің төрағасы, 2014–2016 жылдары астана әкімі, қазақстан мемлекеттік хатшысы (2014) және қорғаныс министрі (2009–2014) сияқты лауазымдарының иегері. қыпшақ тайпасының қарабалық руынан шыққан. 1954 жылы шілденің 26-ында қостанай облысында туған. 2009 1978 ж. бүкілодақтық кинематография (мәскеу қаласы) мемлекеттік университетін тәмамдаған, 1987 ж. плеханов атындағы халық шаруашылығы институтында жабдықтаудың мамандығы бойынша қайта даярлықтан өткен. қазақ кср мемкино жүйесінде, жабдықтау органдарында жұмыс істеп, кәсіпорындарға басшылық еткен. 1988—95 жж. көпсалалы «цесна» корпорациясының басшысы. 1995 ж. қазақстан республикасы парламентінің сенатына сайланады. 1996 ж. ақмола облысы әкімінің орынбасары қызметіне тағайындалады. 1997 ж. желтоқсанынан 2003 ж. маусымына дейін астана қаласының әкімі. 2003 ж. шілдесінен 2004 ж. желтоқсанына дейін қазақстан республикасы индустрия және сауда министрі. 2004 ж. желтоқсанынан қазақстан республикасы президенті әкімшілігінің басшысы. 2008 ж. қаңтарынан нұр отан халық демократиялық партиясы төрағасының бірінші орынбасары. 2008 ж. қараша айынан қазақстан республикасының ресей төтенше және өкілетті елшісі. 2009-2014 жылдары қазақстан республикасының қорғаныс министрі. 2014 жылғы сәуір мен қазан аралығында қазақстан республикасының мемлекеттік хатшысы. 2014-2016 жылдары астана қаласының әкімі. 2016-2018 жылдары қазақстан республикасы президенті әкімшілігінің басшысы. 2020 жылдың қарашасынан «қазтрансгаз» ақ директорлар кеңесінің төрағасы. «қазақстан республикасының тұңғыш президенті нұрсұлтан назарбаев», iii дәрежелі «барыс» ордендерiмен, басқа да үкіметтік наградалармен марапатталған. әскери атағы запастағы полковник. сүйіп оқитын әдебиеті тарихи және көркем проза, поэзия (а. құнанбаев, ш. айтматов, э. хэмингуэй және басқалары). үйленген. жұбайы ибрагимова ләззат (1955 жылы туған), экономист. ұлы дәурен (1978 жылы туған).